Tunbridge Wells

Tunbridge Wells (offisielt Royal Tunbridge Wells) er en by i området Weald i vestlige Kent, England, rett nord for grensen til East Sussex. Den er lokalisert 64 km sørøst for sentrale London langs veien, 55,5 km med jernbane.«Complete Timetable». Network Rail. Den ligger ved nordenden av Weald, hvor sandsteingeologien er vist med bergformasjoner ved Wellington Rocks og High Rocks, et område utpekt som av vitenskapelig interesse (SSSI). Byen har en befolkning på 57 772 innbyggere i henhold til folketellingen i 2011.«Royal Tunbridge Wells (Kent)», City Population

I likhet med resten av distriktet er den delt inn i valgkretser (wards). Det er åtte slike kretser eller bydeler: Culverden, Pantiles, St. Marks, Park, Rusthall, Sherwood, St. James' og St. Johns.

Byen oppsto som et kursted på 1600-tallet og hadde sitt høydepunkt som feriested under Beau Nash (1674–1761) da dens jernholdige kildevann«The Chalybeate Spring» . Visit Tunbridge Wells. 2012. tiltrakk seg kurpasienter og andre besøkende. Selv om stedets tiltrekning som kursted dalte da det ble populært å bade i havet, har byens popularitet forblitt og rundt tretti prosent av byens økonomi genereres fra turistindustrien.«Economic Overview of Tunbridge Wells Borough» (PDF). Tunbridge Wells Borough Council. Oktober 2004. Arkivert fra originalen (PDF) den 9. juli 2006.

Kilden som ga byen navneleddet Wells eksisterer fortsatt i bydelen Pantiles. Den er en kilde, med vann som har salter med høyt innhold av jern. Kilden ble oppdaget i 1606 av Lord North, som tilhørte hoffet til Jakob I. Han ga den navn etter den nærliggende byen Tonbridge, som dengang ble stavet Tunbridge. Dette har siden vært en stadig kilde til forvirring, spesielt for reisende på jernbanelinjen mellom London og Hastings der stasjonsnavnene er til forvirring like. Det ble derfor den eldre, men mindre byen Tunbridge som i 1870-årene måtte skifte navn til Tonbridge.«Tunbridge Or Tonbridge» . Tonbridge Collectables.

 Referanser 

 Eksterne lenker 

 Tunbridge Wells Borough Council

Kategori:Byer i Kent
Kategori:Bosetninger etablert i 1606
Kategori:Kursteder